S-161/2013

Mál þetta, sem dómtekið var 21. nóvember sl., höfðaði lögreglustjórinn á Akranesi með ákæru 17. október 2013 á hendur ákærðu, S-kk-þgf Þ. G-kk-þgf, kt. ..., til heimilis að Álfheimum 68, Reykjavík og H-kvk-þgf H. N. H-kvk-þgf, kt. ..., til heimilis að Fossheiði 56, Selfossi.

Í ákæru segir að málið sé höfðað gegn ákærðu fyrir eftirtalin brot:

I.

Gegn ákærða S-kk-þgf Þ-kk-þgf, fyrir hylmingu, með því að hafa einhvern tíman á tímabilinu 28. til 29. maí 2013, tekið við bláu reiðhjóli að gerðinni Trek, serialnúmer: WTU36C0723E, að óþekktu verðmæti, frá óþekktum aðila og í kjölfarið selt reiðhjólið í gegnum vefsíðuna bland.is til S-x-x L-x-x S-x-x, kt. 200974-2989, fyrir kr. 25.000-. Með háttsemi sinni hélt ákærði reiðhjólinu frá lögmætum eiganda sínum, þrátt fyrir að ákærði vissi að um þýfi væri að ræða, en reiðhjólinu var stolið einhvern tíman á tímabilinu frá 27. til 28. maí 2013 úr bílskúr að Esjubraut 4, Akranesi.

Telst háttsemi þessi varða við 1. mgr. 254. gr. gr. almennra hegningarlaga nr. 19/1940.

II.

Gegn ákærða S-kk-þgf Þ-kk-þgf, fyrir hylmingu, með því að hafa einhvern tíman á tímabilinu 28. til 29. maí 2013, tekið við appelsínugulu reiðhjóli að gerðinni Trek 3900, að óþekktu verðmæti, frá óþekktum aðila og í kjölfarið ætlað að selja reiðhjólið í gegnum vefsíðuna bland.is, fyrir kr. 30.000-. Fann lögregla reiðhjólið við húsleit á heimili ákærða að Laugarbraut 13, Akranesi, nánar tiltekið í kjallara hússins. Með háttsemi sinni hélt ákærði reiðhjólinu frá lögmætum eiganda sínum, þrátt fyrir að ákærði vissi að um þýfi væri að ræða, en reiðhjólinu var stolið einhvern tíman á tímabilinu frá 28. til 29. maí 2013 úr bílskúr að Jaðarsbraut 9, Akranesi.

Telst háttsemi þessi varða við 1. mgr. 254. gr. gr. almennra hegningarlaga nr. 19/1940.

III.

Gegn ákærða S-kk-þgf Þ-kk-þgf, fyrir hylmingu, með því að hafa einhvern tíman á tímabilinu 28. til 29. maí 2013, tekið við svörtu reiðhjóli að gerðinni Mongoose, að óþekktu verðmæti, frá óþekktum aðila og í kjölfarið selt reiðhjólið í gegnum vefsíðuna bland.is til Þ-kk-ef Þ-kk-ef, kt. 050872-5809, fyrir kr. 50.000-. Með háttsemi sinni hélt ákærði reiðhjólinu frá lögmætum eiganda sínum, þrátt fyrir að ákærði vissi að um þýfi væri að ræða, en reiðhjólinu var stolið aðfaranótt 26. maí 2013 úr garði við Vesturgötu 136, Akranesi.

Telst háttsemi þessi varða við 1. mgr. 254. gr. gr. almennra hegningarlaga nr. 19/1940.

IV.

Gegn báðum ákærðu, fyrir þjófnað, með því að hafa í félagi fimmtudaginn 11. júlí 2013, stolið eftirtöldum vörum úr verslun Krónunnar að Dalsbraut 1, Akranesi: 1 stk. MS grískt jógúrt, 1 stk. Mömmu rifsberjahlaup, 1 stk. Allra álpappír, 1 stk 2 lítra nýmjólk, 1 stk. 2 lítra Coca Cola og 2 stk. ungnauta hamborgarar, samtals að verðmæti kr. 2.192-. Vörurnar settu ákærðu í innkaupakörfu og í framhaldinu fór ákærði S-kk-nf Þ-kk-nf inn á salerni verslunarinnar þar sem hann kom vörunum fyrir í bakpoka. Í kjölfarið yfirgáfu ákærðu verslunina og héldu að dvalarstað sinn að Laugarbraut 19, Akranesi. Á leið sinni að Laugarbraut kastaði ákærða H-kvk-nf H-kvk-nf bakpokanum sem innihélt framangreindar vörur inn í trjárunna á móts við Vesturgötu 134, Akranesi.

Telst háttsemi þessi varða við 1. mgr. 244. gr. gr. almennra hegningarlaga nr. 19/1940.

Þess er krafist að ákærðu verði dæmd til refsingar og til greiðslu alls sakarkostnaðar.

Málinu var lokið að því er varðaði ákærðu H-kvk-þf með viðurlagaákvörðun 21. nóvember 2013.

Ákærði S-kk-nf hefur fyrir dómi skýlaust játað að hafa framið þau brot sem honum eru gefin að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til refsilaga í ákæru.

Samkvæmt sakavottorði ákærða S-kk-ef hefur hann frá árinu 2007 hlotið fimm dóma og sjö sinnum gengist undir lögreglustjórasátt fyrir brot gegn almennum hegningarlögum, umferðarlögum, vopnalögum og lögum um ávana- og fíkniefni. Það mál sem skiptir máli hér er dómur frá 26. júní 2012 en þar var ákærði dæmdur fyrir en þar var ákærði dæmdur fyrir brot gegn almennum hegningarlögum. Var refsing ákveðin fjögurra mánaða fangelsi skilorðsbundið í þrjú ár.

Með þeim brotum sem ákærði hefur verið sakfelldur fyrir rauf hann skilorð fyrrgreinds dóms. Með vísan til 60. gr. almennra hegningarlaga ber að taka upp refsingu samkvæmt þeim dómi og dæma með í þessu máli þannig að ákærða verði gerð refsing í einu lagi að teknu tilliti til 77. gr. laganna.

Við ákvörðun refsingar ákærða verður litið til eðlis og umfangs brots hans. Á hinn bóginn verður að hafa í huga við ákvörðun refsingar að ákærði játaði greiðlega brot sitt. Að öllu þessu gætu þykir refsing ákærða hæfilega ákveðin fangelsi í sex mánuði, en rétt þykir að fresta fullnustu þriggja mánaða af refsingunni og falli sá hluti hennar niður að liðnum þremur árum frá uppkvaðningu dómsins haldi ákærði almennt skilorð 57. gr. almennra hegningarlaga, með síðari breytingum.

Í málinu hefur ekki fallið til annar sakarkostnaður en þóknun skipaðs verjanda ákærða. Samkvæmt 1. mgr. 218. gr. laga nr. 88/2008 verður ákærða gert að greiða þann kostnað sem þykir hæfilega ákveðinn að meðtöldum virðisaukaskatti svo sem greinir í dómsorði. Jafnframt verður ákærða gert að greiða ferðakostnað verjandans.

G-kk-nf S-kk-nf, aðstoðarmaður dómara, kveður upp dóm þennan.

D Ó M S O R Ð:

Ákærði, S-kk-nf Þ. G-kk-nf, sæti fangelsi í sex mánuði, en rétt þykir að fresta fullnustu þriggja mánaða af refsingunni og falli sá hluti hennar niður að liðnum þremur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði S-kk-nf greiði málsvarnarlaun verjanda síns J-kvk-ef S-kvk-ef, hdl., 62.750 krónur og ferðakostnað verjandans 38.780 krónur.

G-kk-nf S-kk-nf